กองทัพปลดปล่อยประชาชนในการประท้วงที่จัตุรัสเทียนอันเหมิน ค.ศ. 1989
การระดมพล > หน่วยระดมพล

การศึกษาของอู๋ เหรินหฺวาได้ระบุถึงการมีส่วนร่วมของหน่วยต่อไปนี้ในปฏิบัติการกฎอัยการศึก[ต้องการอ้างอิง]
ภูมิภาคทหารปักกิ่ง
กองทหารรักษาการณ์ปักกิ่ง: กองพลรักษาการณ์ที่ 1 และ 3
กองทหารรักษาการณ์เทียนจิน (กองพลรถถังที่ 1: ตั้งอยู่ที่อำเภอจี้ เทียนจิน ขนส่งด้วยยานยนต์จากที่นั่น
กองพลทหารปืนใหญ่ที่ 14 (ตั้งอยู่ในหฺวายไหล มณฑลเหอเป่ย์): กองพันปืนใหญ่ 5 กองพัน ขนส่งทางรถไฟจากชาเฉิง มณฑลเหอเป่ย์
กองทัพที่ 24 (ตั้งอยู่ในเฉิงเต๋อ มณฑลเหอเป่ย์): กองพลทหารราบที่ 70 กองพลทหารราบที่ 72 กองพลน้อยรักษาการณ์ที่ 7 ขนส่งด้วยยานยนต์จากหลวนผิงและอำเภอหลวน
กองทัพที่ 27 (ตั้งอยู่ในฉือเจียจวง มณฑลเหอเป่ย์): กองพลทหาาราบที่ 79 และ80 กองพลน้อยทหารปืนใหญ่ ขนส่งทางยานยนต์จากสิงไถ ฮั่วลู่ และหันตาน
กองทัพที่ 28 (ตั้งอยู่ในต้าถง มณฑลชานซี): กองพลทหารราบที่ 82 และ 83 การขนส่งทางยานยนต์จากหงถงและจี่หนิง มองโกเลียใน
กองทัพที่ 38 (ตั้งอยู่ในเป่าติ้ง มณฑลเหอเป่ย์): กองพลทหารราบที่ 112 และ 113 กองพลรถถังที่ 6 กองพลน้อยทหารปืนใหญ่ กองพันทหารช่าง กองพันทหารสื่อสาร ขนส่งทางยานยนต์จากเป่าติ้ง ม่านเฉิง และอำเภอซินเฉิง มณฑลเหอเป่ย์
กองทัพที่ 63 (ตั้งอยู่ในไท่หยวน มณฑลชานซี): กองพลทหารราบที่ 187 และ188 ขนส่งทางยานยนต์จากยฺหวีจื้อและอี้โจว
กองทัพที่ 65 (ตั้งอยู่ในจางเจียโข่ว มณฑลเหอเป่ย์): กองพลทหารราบที่ 193 และ 194 กองหนุนที่ 3 ขนส่งทางยานยนต์จากเซฺวียนฮฺว่า
ภูมิภาคทหารจี่หนาน
กองทัพที่ 20 (ตั้งอยู่ในไคเฟิง มณฑลเหอหนาน): กองพลทหารราบที่ 58 และ 128 ขนส่งทางยานยนต์จากสฺวี่ชางและเติงเฟิง
กองทัพที่ 26 (ตั้งอยู่ในไหลหยาง มณฑลชานตง): กองพลทหารราบที่ 138 ขนส่งทางอากาศจากอำเภอเจียว
กองทัพที่ 54 (ตั้งอยู่ในซินเซียง มณฑลเหอหนาน): กองพลทหารราบที่ 127 และ 162 ขนส่งทางยานยนต์จากลั่วหยางและอันหยาง
กองทัพที่ 67 (ตั้งอยู่ในจือปั๋ว มณฑลชานจง): กองพลทหารราบที่ 199 ขนส่งทางยานยนต์จากจัวผิง
ภูมิภาคทหารเฉิ่นหยาง
กองทัพที่ 39 (ตั้งอยู่ในอิ๋งโข่ว มณฑลเหลียวหนิง): กองพลทหารราบที่ 115 และ 116 กองพันสื่อสาร ขนส่งทางรถไฟและยานยนต์จากอำเภอไก้และอำเภอซินเฉิง
กองทัพที่ 40 (ตั้งอยู่ในจิ่นโจว มณฑลเหลียวหนิง): กองพลทหารราบที่ 118 กองพลน้อยทหารปืนใหญ่ ขนส่งทางยานยนต์จากอำเภออี้และจิ่นโจว
กองทัพที่ 64 (ตั้งอยู่ในต้าเหลียน มณฑลเหลียวหนิง): กองพลทหารราบที่ 190 ขนส่งทางยานยนต์จากต้าเหลียน
ภูมิภาคทหารหนานจิง
กองทัพที่ 12 (ตั้งอยู่ในสฺวีโจว มณฑลเจียงซู): กองพลทหารราบที่ 34, 36 และ 110 กองพันทหารปืนใหญ่ กองพันต่อสู้อากาศยาน ขนส่งทางอากาศจากสฺวีโจวและหนานจิง
ภูมิภาคทหารกว่างโจว
เหล่าส่งทางอากาศที่ 15 (ตั้งอยู่ในเซี่ยวก่าน มณฑลหูเป่ย์): กองพลส่งทางอากาศที่ 43 และ 44 ขนส่งทางอากาศจากไคเฟิงและกว๋างฉุ่ย มณฑลหูเป่ย์
ทหารส่วนใหญ่มาจากครอบครัวชาวนาที่ไม่เคยไปปักกิ่งและไม่เข้าใจสถานการณ์ที่พวกเขาจะต้องเผชิญ หลายคนตั้งตารอการเดินทางเยือนเมืองหลวงเป็นครั้งแรกเป็นการส่วนตัวและคาดหวังว่าจะได้รับการต้อนรับจากคนในพื้นที่ หน่วยทหารจากภูมิภาคอื่นพูดภาษาเหนือต่างจากพลเมืองปักกิ่งทำให้เกิดความสับสนมากขึ้น ทหารถูกห้ามสื่อสารกับประชาชนโดยเด็ดขาด  อุปสรรคด้านภาษาทำให้ทหารที่อยากรู้อยากเห็นไม่สามารถหาข้อมูลเกี่ยวกับขบวนการนักศึกษาได้นอกจากข้อมูลที่ได้จากสายการบังคับบัญชาของตน
หน่วยระดมพลบางหน่วยเผชิญกับผู้ประท้วงซึ่งเป็นพลเรือนก่อนถึงปักกิ่ง บ่ายวันที่ 19 พฤษภาคม ชาวเป่าติ้งได้ปิดกั้นกองพันทั้ง 4 ของกองทัพที่ 38 ไม่ให้ออกจากเมือง กองทัพที่ 38 ถูกบังคับให้ใช้เส้นทางอื่นออกจากเป่าติ้งก่อนจะกลับมารวมกันอีกครั้งบนทางหลวงสู่ปักกิ่ง กองทัพที่ 27 ยังถูกปิดกั้นในเป่าติ้งในวันที่ 19 พฤษภาคมโดยฝูงชนที่ตะโกนคำขวัญต่อต้านการทุจริตและถ่มน้ำลายใส่ทหาร และถูกบังคับให้เปลี่ยนเส้นทางเข้าสู่ปักกิ่งผ่านจัวโจว กำลังของกองทัพที่ 64 ซึ่งเดินทางโดยรถไฟถูกปิดกั้นเป็นเวลา 2 วันโดยนักศึกษาและประชาชนจากถังชานซึ่งนอนบนทางรถไฟที่เฉียนอาน มณฑลเหอเป่ย์ ระหว่างวันที่ 21–23 พฤษภาคม